Bachledova dolina

Bachledova dolina je dolina na pomedzí Spišskej Magury, Belianskych Tatier a Podtatranskej brázdy. Patrí do katastra obce Ždiar a mesta Vysoké Tatry.

Turizmus 
Dolina je známou rekreačnou oblasťou letnej i zimnej turistiky. Stredisko Ski Bachledova ponúka možnosti ubytovania i rekondície, no tiež možnosti sánkovania, korčuľovania, lyžiarskej školy, detského ihriska či prechádzku náučným chodníkom. V severnej časti sa nachádzajú lyžiarske vleky a lanovky, na hrebeni prepojené so strediskom v Jezersku. Lyžiarsky vlek slúži v letnom období ako výťah bobovej dráhy. Na hrebeni stojí rozhľadňa i atraktívny a bezbariérový chodník korunami stromov.

Prístup 
Dolina i rekreačná oblasť je prístupná cestou, odbočujúcou z I/66 (Spišská Belá – Ždiar – Tatranská Javorina). Popri ceste a neskôr popri vleku vedie  žltá značka z rázcestia Ždiar, Bachledova dolina na Malú poľanu ku chodníku v korunách stromov. Hrebeňom vedie z Magurského sedla na Magurku  modro značený chodník.

Galéria

Referencie

Iné projekty 

Ždiar
Spišská Magura
Podtatranská brázda
Doliny v Belianskych Tatrách